ജോയന്റ് കൗണ്സില് സംസ്ഥാന സമ്മേളനത്തിന് തുടക്കം തൊടുപുഴ: ജോയന്റ് കൗണ്സില് 52ാം വാര്ഷിക സമ്മേളനത്തിന് തുടക്കമായി. കോവിഡ് മാനദണ്ഡങ്ങള് പാലിച്ച് സമ്മേളനം വെര്ച്വലായാണ് നടക്കുന്നത്. തിരുവനന്തപുരത്തും മറ്റു 13 ജില്ലാ കേന്ദ്രങ്ങളിലുമായി നടക്കുന്ന സമ്മേളനത്തിന്െറ ഭാഗമായ സെമിനാര് മുഖ്യമന്ത്രി പിണറായി വിജയന് ഉദ്ഘാടനം ചെയ്തു. ജനാധിപത്യത്തില് സിവില് സര്വിസിന്െറ അനിവാര്യത വിഷയത്തിലെ സെമിനാറില് റവന്യൂ മന്ത്രി അഡ്വ. കെ. രാജന് അധ്യക്ഷത വഹിച്ചു. തൊടുപുഴ ജോയന്റ് കൗണ്സില് ഭവനില് സജ്ജീകരിച്ച ഹാളില് ഇരുന്നാണ് ജില്ലയിലെ പ്രതിനിധികള് സമ്മേളനത്തില് പങ്കെടുക്കുന്നത്. വെള്ളിയാഴ്ച രാവിലെ പ്രതിനിധി സമ്മേളനം സി.പി.ഐ സംസ്ഥാന സെക്രട്ടറി കാനം രാജേന്ദ്രന് ഉദ്ഘാടനം ചെയ്യും. ഫോട്ടോTDL104 JOINTCOUNCLE ജോയന്റ് കൗണ്സില് സംസ്ഥാന സമ്മേളന സെമിനാര് മുഖ്യമന്ത്രി പിണറായി വിജയന് ഉദ്ഘാടനം ചെയ്യുന്നു ഉപാസന വാര്ഷികം തൊടുപുഴ: ഉപാസന കാവ്യകഥവേദി 18ാം വാര്ഷികം ഓണ്ലൈനായി നടത്തി. ഡയറക്ടര് ഫാ. കുര്യന് പുത്തന്പുരക്കല് അധ്യക്ഷതവഹിച്ചു. കാവ്യകഥവേദി പ്രസിഡന്റ് വില്സണ് ജോണ്, സെക്രട്ടറി രമ പി. നായര് എന്നിവര് പൂര്വകാല ചരിത്രം പങ്കുെവച്ചു. വഴിത്തല ഉദയ ലൈബ്രറി പ്രസിഡന്റും ഗ്രന്ഥകാരനുമായ കെ.ആര്. സോമരാജന് യോഗം ഉദ്ഘാടനം ചെയ്തു. സുകുമാര് അരിക്കുഴ, മധു പത്മാലയം, അനുകുമാര്, കെ.എസ്. സോമന്, അബ്ദുല് കരീം, കെ.പി. ചന്ദ്രന്, കൗസല്യ കൃഷ്ണന്, കാര്ത്യായനി കൃഷ്ണന്കുട്ടി, സിനി രാജന്, മിനി കാഞ്ഞിരമറ്റം, മാലതി നായര്, ആരതി ഗോപാല്, സജിത ഭാസ്കര്, ഇന്ദിര രവീന്ദ്രന്, ഗ്രേസി തോമസ്, ലതിക തൊടുപുഴ എന്നിവര് സംസാരിച്ചു. ആരതി ഗോപാല് നന്ദി പറഞ്ഞു.